
    545400 SIGHIŞOARA
Str. Muzeului nr.7, Tel./Fax 0265 - 771278
H O T Ă R Â R E A   NR. 185
                                                           din 31 octombrie 2019
                                                  privind aprobarea închirierii directe a unei suprafețe de teren 
                                                                         în vederea amenajării unui balcon

Consiliul Local al Municipiului Sighişoara, întrunit în ședință ordinară, 
Luând act de proiectul de hotărâre, înregistrat cu nr. 25.374/11.09.2019 şi la Consiliul Local Sighișoara cu nr. 26.346/19.09.2019, de referatul de aprobare, înregistrat cu nr. 25.378/11.09.2019, al Primarului municipiului, în calitate de inițiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ;

Având în vedere cererea înregistrată la Municipiul Sighişoara cu nr. 17.498/24.06.2019, formulată de doamna Vas Iuliana, cu referire, în esenţă la închirierea directă a terenului în suprafață de 4,83 mp., în vederea amenajării unui balcon, aferent apartamentului nr. 2, cu destinația de spațiu comercial, înscris în C.F. nr. 50207 – C1 – U20 Sighișoara, nr. C.F. vechi 9383/II, cu nr. cadastral 50207 – C1 – U20, proprietatea doamnei Vas Iuliana în cotă actuală de 1/1, situat în Municipiul Sighișoara, str. Gării, nr. 5, bloc 110;

Având în vedere că terenul în cauză, este cuprins în domeniul public al Municipiului Sighișoara, cu nr. de inventar 5008;

Având în vedere Certificatul nr. 62 din data de 19.03.2019, eliberat în scopul obținerii autorizației de construire pentru balcon în continuarea scării existente la parterul blocului, emis de Municipiul Sighișoara;

Având în vedere că, în urma închirierii acestui teren nu sunt afectate planurile de sistematizare şi că terenul nu face obiectul Legii nr. 10/2001, republicată, cu modificările şi completările ulterioare şi al Legii nr. 247/2005;

Având în vedere prevederile art. 555 - 566, art. 858 - 865 şi art. 1777 - 1823 din Legea nr. 287/2009 privind Codul civil, republicat, cu modificările şi completările ulterioare;

Având în vedere prevederile Ordonanței de Urgență a Guvernului nr. 57/2019 privind Codul administrativ;

Având în vedere că, în urma închirierii acestui teren se aduc venituri suplimentare la bugetul local;

Având în vedere Raportul de specialitate al Direcţiei Administrarea Patrimoniului, înregistrat cu nr. 25.375/11.09.2019, prin care se propune aprobarea închirierii directe a unei suprafețe de teren în vederea amenajării unui balcon, îndeplinindu-se prevederile legale în acest sens;
Având în vedere avizele favorabile ale comisiilor de comerț, socială și juridică;
În temeiul art. 129 alin. (2) lit. „c”, alin. (6) lit. „b”, alin. (14), art. 139 alin. (1), alin. (3) lit. ,,gˮ şi art. 196 alin. (1) lit. ,,aˮ din Ordonanța de Urgență a Guvernului nr. 57/2019 privind Codul administrativ,

                                                           H O T Ă R Ă Ş T E:

Art. 1. (1) Se aprobă închirierea directă a terenului, în suprafață de 4,83 mp. în vederea amenajării unui balcon aferent apartamentului nr. 2, cu destinația de spațiu comercial, înscris în C.F. nr. 50207 – C1 – U20 Sighișoara, nr. C.F. vechi 9383/II, cu nr. cadastral 50207 – C1 – U20, către doamna Vas Iuliana, proprietatea acesteia în cotă actuală de 1/1, situat în Municipiul Sighișoara, str. Gării, nr. 5, bloc 110.
(2) Chiria va fi de 72,45 lei/an, respectiv de 15 lei/mp./an, stabilită conform art. 1, litera c) din anexa nr. 8 – Nivelul taxelor și chiriilor pentru bunurile aparținând domeniului public și privat al Municipilui Sighișoara la Hotărârea Consiliului Local Sighişoara nr. 267/20.12.2018 privind stabilirea impozitelor și taxelor locale pentru anul 2019 şi se va indexa anual cu indicele de inflaţie.

(3) Durata închirierii va fi de 5 (cinci) ani, începând cu data de 01.11.2019.

Art. 2. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Arhitectul Șef, Direcţia Administrarea Patrimoniului, Biroul Buget, Contabilitate, Salarizare – Direcția Economică şi Biroul Juridic din cadrul Municipiului Sighişoara.

Art. 3. Prin grija d-nei Bizo Anca, Secretar General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro.

PREŞEDINTE DE ŞEDINŢĂ,

  

          Buzogany Erzsebet        
                                Contrasemnează/Avizat pentru legalitate

           SECRETAR GENERAL,


                     Bizo Anca
(Prezenta s-a adoptat cu 17 voturi ”pentru” și 1 ”abținere”)

  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;
  1 ex. Viceprimar;

  1 ex. Secretar General;

  1 ex. Arhitectul Șef;

  2 ex. Direcţia Administrarea Patrimoniului;
  1 ex. Biroul Buget, Contabilitate, Salarizare – Direcția Economică;
  1 ex. Biroul Juridic;

  1 ex. doamna Vas Iuliana.
12 ex.

B.A. 

